
Бүген Татарстан Республикасы Президенты Р.Н. Миңнеханов рәислегендә Әлмәттә В.Д. Шашин ис. «Татнефть» ГАҖ Директорлар советы утырышы узды. Утырышта 2021 елның 11 ае эчендә «Татнефть» ГАҖ бюджеты үтәлеше нәтиҗәләре каралды һәм 2022 елның гыйнвар аена һәм беренче кварталына бюджет расланды.

Бүген Татарстан Республикасы Президенты Рөстәм Миңнеханов «ТАНЕКО» нефть эшкәртү комплексында (Түбән Кама) комплекслы сынау режимында яңа җитештерү җайланмаларын эшләтеп җибәрү тантанасында катнашты. Чарада шулай ук «Татнефть» ГАҖ генераль директоры Наил Маһанов һәм башка рәсми затлар да катнашты.

Бүген Татарстан Республикасы Президенты Рөстәм Миңнеханов һәм Россия Федерациясе Спорт министры Олег Матыцин видеоэлемтә аша республиканың биш районында ябык футбол манежларын ачуда катнаштылар.

Спорт объектлары Әлмәт, Бөгелмә, Зәй, Чистай һәм Әгерҗедә универсаль спорт мәйданчыклары һәм аз бюджетлы спорт корылмаларын төзү буенча республика программасы, башка чыганаклар кысаларында төзелгән.

ТР Премьер-министры Алексей Песошин РФ Куркынычсызлык органнары хезмәткәрләрен һәм ветераннарын һөнәри бәйрәмнәре белән котлады.

Бүген кич Татарстан Республикасы Президенты Рөстәм Миңнеханов «Татар җыры» XXII Татар популяр музыкасы фестиваленең гала-концертында булды.

Гала-концерт «Казан Экспо» ММҮдә И. Шакиров исемендәге концерт залында узды.

Бүген Татарстан Республикасы Президенты Рөстәм Миңнеханов һәм «Россия яшьләр берлеге» гомумроссия иҗтимагый оешмасы рәисе Павел Красноруцкий «УРАМ» урам мәдәнияте фестивалендә булдылар.

Фестиваль Казанда «УРАМ» яшьләр экстрим-паркы мәйданчыгында уза. Бу - экстрим-паркның яңа ябык комплексында уза торган беренче зур фестиваль.

Татарстан Республикасында яңа коронавирус инфекциясе белән авыручылар санының артуы күзәтелә. Бүген бу хакта Татарстан Республикасы Президенты Рөстәм Миңнеханов ТР Хөкүмәте Йортында узган шимбә киңәшмәсендә хәбәр итте. Шул ук вакытта ул искәрткәнчә, авыруларның һәр яңа дулкыны безгә хәлне тотрыкландыру өчен зур тырышлык таләп итә торган яңа катлаулыклар китерә. Әйтик, бүген дөньяның 70тән артык илендә теркәлгән омикрон штаммы яңа куркыныч булып тора.

Рөстәм Миңнеханов барысын да санитар-эпидемиологик таләпләрне үтәп, системалы эшләргә өндәде, моннан тыш, Covid-19 вакцинация темпларын киметмәү мөһим.

Бүген Татарстан Республикасы Хөкүмәте Йортында узган киңәшмәдә Татарстан Республикасы җир һәм мөлкәт мөнәсәбәтләре министры Фәнил Әһлиуллин республикада өч һәм аннан да күбрәк баласы булган гражданнарга җир кишәрлекләре бирү турында хәбәр итте.

Киңәшмәне барлык муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин катнашты.

2021 елда күп балалы гаиләләргә җир кишәрлекләре бирү эше дәвам итте. Татарстанда җир кишәрлекләре бирү исемлегенә 65 967 гаилә кертелгән.

Татарстан Республикасында социаль-мәдәни объектларны капиталь ремонтлау буенча 27 республика программасын гамәлгә ашыру ахырына якынлаша. 23 республика программасына кергән 2 212 объект тулысынча ремонтланган. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Марат Айзатуллин хәбәр итте.

Киңәшмәне барлык муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин да катнашты.

Татарстан Президенты Рөстәм Миңнеханов район һәм шәһәр башлыкларына юл хәрәкәте иминлеген тәэмин итү буенча чараларны гамәлгә ашыруны игътибар белән күзәтергә кушты. Бу хакта ул бүген Татарстан Республикасы Министрлар Кабинеты һәм Татарстан Республикасы буенча Эчке эшләр министрлыгы коллегиясенең уртак утырышында белдерде. Чара Татарстан Республикасы Хөкүмәте Йортында узды. Катнашучылар Татарстан Республикасында юл хәрәкәте иминлеген арттыру, юл-транспорт һәлакәтләрен киметү һәм аларның авыр нәтиҗәләрен киметү мәсьәләләре турында фикер алыштылар.
Рәсми Татарстан